Puha. Tror jeg skal have trukket en visdomstand ud  Siden torsdag har det gjort ondt i tænderne/kæben og når jeg mærker føles det slet ikke som om der er plads til noget som helst. For noget tid siden begyndte mine fortænder ( i undermunden) at rykke sig. Jeg og tandlægen har bare slået det hen med at tænder nu bare flytter sig. Men hvis visdomdstanden rører på sig, kan den så ikke have rykket til de andre? Og i et længere stykke tid har jeg haft propper i ørene, sådan on/off. Kan det skyldes visdomstanden? Jer der har fået fjernet den/dem. Ved godt man ikke skal spørge, men var det slemt? Af hvad jeg kan læse mig til skal den opereres ud fordi den kun er delvist frembrudt af tandkødet  Hvad har i givet for at få fjernet jeres? Det er i undermunden det drejer sig om.
Jeg har fået fjernet to i undermunden og det var ikke slemt. Den første nåede dog at blive der længe nok til at knække tanden foran - og DET har været både smertefuldt og dyrt. Den anden kom ud lige så snart den begyndte at murre. nr 2 tog en del tid at få fjernet - men jeg var godt bedøvet, så ud over ubehaget med at blive hevet i (og med at de andre tandlæger på klinikken kom på besøg indimellem og skulle se hvor langt vi var), var det ikke galt. Der blev dog noget af et krater bagefter - der blødte en del og skulle have nogle sting. Men jeg gik hjem med en "spandfuld" piller (og tandlægens privatnummer, hvis jeg skulle få ondt i weekenden). Heldigvis fik jeg dog ikke behov for at ringe, for med foreskreven brug af piller til smerter og til at holde hævelsen nede, havde jeg det fint. (ok, måske ikke FINT - men acceptabelt   ) Prisen husker jeg ikke - men det var ikke galt (ikke NÆR så galt som den knækkede tand foran)